钦定古今图书集成/历象汇编/庶征典/第111卷 > 墨子
## 钦定古今图书集成/历象汇编/庶征典/第111卷 > 墨子

不收谓之馑，二谷不收谓之旱，三谷不收谓之凶，四
谷不收谓之馈，五谷不收谓之饥。”岁馑，则仕者大夫
以下皆损禄五分之一；旱，则损五分之二；凶，则损五
分之三；馈，则损五分之四；饥，则尽无禄，禀食而已矣。
故凶饥存乎国。人君彻鼎食五分之五，大夫彻县，士
“不入学，君朝之衣不革制，诸侯之客，四邻之使，雍食
而不盛，彻骖𬴂涂不芸，马不食粟，婢妾不衣帛，此告
不足之至也。”

时年岁善，则民仁且良；时年岁凶，则民吝且恶。夫民
何常此之有？为者寡，食者众则岁无丰。故曰：“财不足
则反之时，食不足则反之用。”故先民以时，生财固本，
而用财则财足。故虽上世之圣主，岂能使五谷常收，
而旱水不至哉？然而无冻饿之民者，何也？其力时急，
而自养俭也。故《夏书》曰“禹七年水”，《殷书》曰“汤五年旱。”
此其离凶饿甚矣。然而民不冻饿者，何也？其生财密，
其用之节也。